Bestuurspan van hospitaal in Limpopo afgedank | Netwerk24
Deur Ndivhuwo Mukwevho, Health E-News 11 Februarie 2019 19:57
Dr. Phophi Ramathuba, LUR van gesondheid in Limpopo. Foto: Gallo Images / Sowetan / Sandile Ndlovu, file
"Soos dit blyk uit gesprekke met van die werknemers, is dit duidelik dat die hospitaal nie 'n behoorlike bestuurstelsel het nie. Daar is 'n groot behoefte aan leierskap wat werkers met beperkte hulpbronne sal inspireer om meer te doen vir die pasiënte.
"Ons moet maniere vind om Tshilidzini in te sluit in ons hernuwingsprogram," het Ramathuba gesê.
Hoewel die meeste pasiënte gekla het oor 'n tekort aan verpleegkundiges en dokters, het die LUR gesê daar is geen tekort aan verpleegsters of dokters nie.
"Dit is dus duidelik dat die probleem by die bestuur lê. Ons het besluit om 'n nuwe bestuur in plek te kry by die hospitaal wat vir 'n tydperk van 100 dae onder administrasie geplaas sal word."
Samuel Masakona, 'n bejaarde pasiënt, het gesê "die diens hier is baie sleg. Ek wag nou al meer as vier uur om 'n lêer te open, maar niemand is bereid om my te help nie. 'n Mens kan hier doodgaan terwyl jy wag dat 'n dokter of verpleegster jou spreek."